Հավելված

Հայաստանի Հանրապետության ներքին գործերի նախարարի

պարտականությունները կատարողի

 2024 թվականի սեպտեմբերի «12»-ի N 5247-Ա հրամանի

 **ԾՐԱԳԻՐ**

**Միգրացիայի և քաղաքացիության ծառայության տարածքային ստորաբաժանումների՝ Կենտրոն 1, Դիլիջան, Գյումրի 2 բաժիններում փորձագետի (թվով 3) կողմից իրականացվող աշխատանքների**

1. **Ներգրավման դեպքը և հիմնավորումները**

 Միգրացիայի և քաղաքացիության ծառայության տարածքային ստորաբաժանումների՝ Կենտրոն 1, Դիլիջան, Գյումրի 2 բաժիններում աշխատանքների ծավալների ավելացմամբ պայմանավորված անհրաժեշտություն է առաջացել ներգրավել պայմանագրային հիմունքներով համապատասխան փորձագետ (թվով 3):

 **2․** **Փորձագետին ներկայացվող պահանջները**

1. բարձրագույն կրթություն.
2. հայերենի իմացություն․

3) հանրային ծառայության կամ փաստաթղթավարության աշխատանքների կամ քաղաքացիության կամ անձնագրավորման գործի կամ միգրացիայի բնագավառում առնվազն մեկ տարվա ստաժ․

 4) համապատասխան ոլորտի իրավական ակտերի իմացություն և անհրաժեշտ տեղեկատվության տիրապետում․

 5) համակարգչով և ժամանակակից այլ տեխնիկական միջոցներով աշխատելու ունակություն:

 **3․ Աշխատանքների իրականացման ժամանակահատվածը**

 փորձագետը ներգրավվում է վեց ամիս ժամկետով։

 **4․ Աշխատանքների ակնկալվող արդյունքը**

1. իրականացնում է քաղաքացիության, քաղաքացիություն չունեցող անձ ճանաչելու, կացության կարգավիճակի, փախստական ճանաչելու և ապաստան տրամադրելու վերաբերյալ դիմումների ընդունման, ընթացքն ապահովելու նպատակով Ծառայության համապատասխան վարչությանը փոխանցման, դիմումատուին ընդունված որոշումների տրամադրման աշխատանքները.
2. իրականացնում է քաղաքացիներին, փախստականներին և քաղաքացիություն չունեցող անձանց փաստաթղթավորման աշխատանքները․
3. իրականացնում է անձի ինքնության պարզման, նույնականացման և հանրային ծառայության համարանիշի տրամադրման աշխատանքները․
4. իրականացնում է անձանց ըստ բնակության վայրի հաշվառման աշխատանքները.
5. իրականացնում է ՀՀ ընտրողների ռեգիստրի վարման, ընտրողների ցուցակների կազմման, ճշգրտման, ՀՀ ընտրական օրենսգրքով սահմանված տեղեկանքների տրամադրման աշխատանքները.
6. իրականացնում է օտարերկրյա պետության կողմից հետախուզվող անձանց անձնագիր տրամադրելու գործընթացում համապատասխան թույլտվությունների ստացման, Ծառայության պետի դրական որոշման հիման վրա փաստաթղթերի տրամադրման աշխատանքները։

**5․ Հաշվետվությունների ներկայացման և դրանց գնահատման արդյունքների ամփոփիչ ժամկետները**

1. փորձագետի կողմից կատարված աշխատանքների վերաբերյալ հաշվետվությունը ներկայացվում է եռամսյակային կտրվածքով՝ մինչև եռամսյակին հաջորդող ամսվա 5-ը։
2. Կատարված աշխատանքի արդյունքը գնահատվում է բավարար, լավ կամ գերազանց:

 **6․ Աշխատանքների գնահատման չափանիշները**

1. քաղաքացիության, քաղաքացիություն չունեցող անձ ճանաչելու, կացության կարգավիճակի, փախստական ճանաչելու և ապաստան տրամադրելու վերաբերյալ դիմումների ընդունման, ընթացքն ապահովելու նպատակով Ծառայության համապատասխան վարչությանը փոխանցման, դիմումատուին ընդունված որոշումների տրամադրման աշխատանքների իրականացում.
2. քաղաքացիներին, փախստականներին և քաղաքացիություն չունեցող անձանց փաստաթղթավորման աշխատանքների իրականացում․
3. անձի ինքնության պարզման, նույնականացման և հանրային ծառայության համարանիշի տրամադրման աշխատանքների իրականացում․
4. անձանց ըստ բնակության վայրի հաշվառման աշխատանքների իրականացում.
5. ՀՀ ընտրողների ռեգիստրի վարման, ընտրողների ցուցակների կազմման, ճշգրտման, ՀՀ ընտրական օրենսգրքով սահմանված տեղեկանքների տրամադրման աշխատանքների իրականացում.
6. օտարերկրյա պետության կողմից հետախուզվող անձանց անձնագիր տրամադրելու գործընթացում համապատասխան թույլտվությունների ստացման, Ծառայության պետի դրական որոշման հիման վրա փաստաթղթերի տրամադրման աշխատանքների իրականացում։